Kuva: Maiju Torvinen

Kaikkia Oulun seudun joukkoliikenteen vuoroja ei liikennöidä perjantaina 2. helmikuuta klo 03-18 välisenä aikana. Linja-autoala osallistuu Auto- ja kuljetusalan ammattijärjestö AKT:n ja Rakennusliiton työnseisaukseen, jolla vastustetaan aktiivimallia.

Joukkoliikenteen mukaan on odotettavissa, että bussiliikenne käynnistyy mielenilmauksen jälkeen klo 18 alkaen vaiheittain. Myöhäisillan vuorot ja yövuorot ajetaan todennäköisesti jo aikataulun mukaan.

Perjantaina Oulun seudun joukkoliikenteen aikatauluhaut, reittioppaat ja jl.oulunliikenne.fi-sivu eivät näytä ajantasaista tietoa.

Oulun joukkoliikenne ei hyvitä mielenilmauksesta aiheutuvaa tappiota kausilipuille, koska kyseessä on joukkoliikenteen järjestäjästä riippumaton syy.

Tiistaina kerrottiin, että perjantaina liikennöidään seuraavat linjat normaalilla aikataululla 03-18 välisenä aikana:

Citybussit A, B ja C

linja 17

linja 25

linjan 26 lähtö Asemakylältä klo 14:05

linja 29

linjat 38 ja 39

linjat 48 ja 49

linjat 50 ja 51

linjat 58 ja 59

Poikkeusaikataulun mukaan liikennöidään linja 7.